CELEX: C2007/140/26
Language: da
Date: 2007-06-23 00:00:00
Title: Sag C-213/07: Anmodning om præjudiciel afgørelse indgivet af Symvoulio tis Epikratias (Grækenland) den 23. april 2007 Michaniki AE mod Ethniko Symvoulio Radiotileorasis, Ypourgos Epikratias, Pantechniki AE og Syndesmos Epichirision Periodikou Typou

23.6.2007   
            
            
               DA
            
            
               Den Europæiske Unions Tidende
            
            
               C 140/16
            
         Anmodning om præjudiciel afgørelse indgivet af Symvoulio tis Epikratias (Grækenland) den 23. april 2007 Michaniki AE mod Ethniko Symvoulio Radiotileorasis, Ypourgos Epikratias, Pantechniki AE og Syndesmos Epichirision Periodikou Typou
   (Sag C-213/07)
   (2007/C 140/26)
   Processprog: græsk
   Den forelæggende ret
   Symvoulio tis Epikratias
   Parter i hovedsagen
   
      Sagsøger: Michaniki AE
   
      Sagsøgt: Ethniko Symvoulio Radiotileorasis, Ypourgos Epikratias, Pantechniki AE og Syndesmos Epichirision Periodikou Typou
   Præjudicielle spørgsmål
   
               1)
            
            
               Er opregningen af de grunde, der fører til udelukkelse af entreprenører fra offentlige bygge- og anlægsarbejder, i artikel 24 i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter udtømmende?
            
         
               2)
            
            
               Såfremt det antages, at denne opregning ikke er udtømmende, forfølger en bestemmelse da mål, som er forenelige med fællesskabsrettens almindelige grundsætninger, når det af hensyn til beskyttelsen af gennemsigtigheden i statens økonomiske funktioner heri bestemmes, at status som ejer, deltager, hovedaktionær eller leder af en medievirksomhed er uforenelig med status som ejer, deltager, hovedaktionær eller leder af en virksomhed, som over for det offentlige eller en offentlig juridisk person påtager sig at gennemføre arbejder, levere varer eller præstere tjenesteydelser, og er et fuldstændigt forbud mod at tildele offentlige kontrakter til sådanne virksomheder forenelig med det fælleskabsretlige proportionalitetsprincip?
            
         
               3)
            
            
               Såfremt det antages, at artikel 24 i direktiv 93/37/EØF skal fortolkes således, at de grunde, der fører til udelukkelse af entreprenører, opregnes på udtømmende vis, eller at anvendelsen af den nationale bestemmelse ikke kan anses for at forfølge mål, som er forenelige med fællesskabsrettens almindelige grundsætninger, eller endelig at dette forbud ikke er forenelig med det fællesskabsretlige proportionalitetsprincip, har ovennævnte direktiv da tilsidesat de almene principper om beskyttelse af konkurrencen, om offentlighed og bestemmelsen i artikel 5, stk. 2, i traktaten om oprettelse af Det Europæiske Fællesskab, som indfører subsidiaritetsprincippet, idet direktivet er til hinder for, at der indføres en bestemmelse, hvorefter den omstændighed, at en entreprenør eller dens ledelse (såsom ejeren af den pågældende virksomhed, hovedaktionæren, deltageren eller lederen) eller personer indsat af disse driver medievirksomheder, som kan udøve ubehørig indflydelse på udbuddet ved hjælp af den generelle indflydelse, de har, udgør en grund, som fører til udelukkelse af sådanne entreprenører fra deltagelse i offentlige udbud?